שיחה:פסטיבל וודסטוק

message: צריך להוסיף פה פסקה על הניסיון המגוחך (לדעתי) לשחזר את הפסטיבל ב-2004. טרול רפאים 22:04, 23 ינו' 2005 (UTC)
אבירם שלום, זה שמישהו כתב דברים שאינם נכונים בערך ילדי הפרחים, לא אומר שחייבים ליבא את הטעויות הללו גם לערך על פסטיבל וודסטוק. קרלוס סנטנה גיטריסט בלוז? ניגן בוודסטוק שירים איטיים? כמו מה, כמו soul sacrefise ? (מקווה שאין טעות באיות). להקת המי עם ניצנים ראשונים של רוק כבד? אם כבר רוק כבד בוודסטוק אז אפשר להקשיב ל-I'm going home של Ten years after. מלבד זאת, המוזיקה היא לא העניין העיקרי בפסטיבל. לדעתי, הארוע המשמעותי בהופעה של המי היה זה שפיט טאונסנד העיף מהבמה את אייבי הופמן שניסה לדבר נגד מלחמת וייטנאם בזמן ההופעה שלהם ולא זה שהוא שבר את הגיטרה. מה הקשר בין זה שהנדריקס ניגן עם השיניים ובין פסטיבל וודסטוק? מי שרוצה לכתוב על השיניים של הנדריקס שיכתוב את זה בערך עליו.אודי 20:26, 13 דצמבר 2005 (UTC)
שמתי תמונות והעברתי את הדברים מהערך "ילדי הפרחים" מתוך מגמה לערוך אותם היום. עשיתי היום בעיקר הגהה שקצת "התנגשה" עם העריכה שלך. הורדתי כבר את הדברים הלא רלוונטים שהזכרת. גם המוזיקה שיחקה תפקיד בוודסטוק ולכן זה לא נראה לי נכון להשאיר רק רשימה טכנית של אמנים אלא להשאיר גם טיפה "צבע" שימחיש מה היה בהופעות. לגבי האירוע עם אבי הופמן שהזכרת, אני לא הייתי מודע לו. אתה יותר ממוזמן להכניס ארוע זה ותוספות רלוונטיות אחרות לערך. בברכה, אבירם 20:57, 13 דצמבר 2005 (UTC)

message: משתמש:Nadcu42 עשה כמה שינויים בשמות הלהקות שאיני מסכים איתם:
*להקת סוויטווטר צריכה לקבל את התואר להקה כיוון שבמשפט שבו היא מופיעה כתוב "האמנים" ומופיעים במשפט בהמשך רק זמרים והיא הלהקה הבודדת. גם קאנטרי ג'ו מקדונלד שהשתייך ללהקה בדרך כלל הופיע לבד (וביום אחר יחד עם להקתו).
*דם יזע ודמעות צריכה להקרא בשמה העברי שבו התפרסמה בישראל ולא בלועזי. בסוגריים ליד שמה עדיף לשים את שמה באותיות אנגליות.
*הלהקה מוביל לסרט הישראלי ולא ל-The Band שצריכה להשאר בשמה הלועזי כיוון שכמעט לא זכתה לפרסום בישראל.
*קרוסבי סטילס נאש ויאנג צריכים להשאר בשם זה כיוון שבהרכב זה זכו למירב הפרסום ובו גם הופיעו בוודסטוק. וסטפן סטילס צריך להשאר סטילס ולא סטילז.אודי - שיחה 20:48, 25 במרץ 2008 (IST)
replies: text: קודם כל אני מתנצל אם פגעתי במישהו או בערך. רק רציתי להוסיף קישורים ללהקות/אמנים שאין להם קישור, ותקוותי היתה שמישהו ישים לב לקישורים האדומים וישלים אותם לערכים.

text: *בקשר לסעיף הראשון: מכיוון שאני לא מכיר את הלהקה הזאת ואת האמן הזה, ולא שמתי לב שמדובר באמנים ולא בלהקות, הורדתי את המילה "להקה". אתה מוזמן להחזיר את הסעיף למה שהיה קודם, בהתאם לכוונותיך.

text: *בקשר לסעיף השני: אתה מדבר על הקישור לערך או על הכותרת העתידית של הערך עצמו? הכותרות של כמעט כל ערכי הלהקות בוויקיפדיה העברית הם תעתיקים בעברית של שם הלהקה, ולא תרגום של השם, כך שנראָה לי הגיוני לכתוב את הקישור כתעתיק. (יש להקות שנראה מגוחך ולא טוב לתרגם את שמן, כמו תחיית מי האמונה הזכים או מת אסיר תודה). מכיוון שאין ללהקה הזאת ערך לא ידעתי איך לכתוב את הקישור, וגם לא רציתי להוריד מילים שכבר היו כתובות שם.

text: *בקשר לסעיף השלישי: אני לא מכיר את הסרט הזה ולא שמתי לב שהקישור הפנה לסרט, אבל אם אתה רוצה, שנה את הקישור כך שיתאים. אני עוד לא הבנתי איך בדיוק לקרוא ללהקות בוויקיפדיה, אז אני לא יודע אם לקרוא ללהקות בתעתיק או בתרגום. (או בתוספת ה"(להקה)" לשם/קישור שלהן).

text: *בקשר לסעיף הרביעי: אני היכרתי את הלהקה הזאת בשם קרוסבי סטילס אנד נאש, אתה מכיר אותה בשם נאש ויאנג ומסתבר שכך היא הופיעה בפסטיבל. (אבל אם כך ואם אחרת, היא לא צריכה גם פסיקים? "קרוסבי, סטילס, נאש ויאנג" או "קרוסבי סטילס נאש ויאנג"). שוב, לא הייתי בפסטיבל הזה, אני לא יודע מי הופיע בו ומה הלך שם, אם אתה חושב שבצורה מסויימת צריך להופיע קישור, תקן אותו.

text: אודי, אם אתה חושב שטעיתי, תקן אותי. אני לא מכניס טעויות בערכים בכוונה. רק רציתי שבערך על פסטיבל וודסטוק יהיה קישור לכל אמן ולהקה. NadCu42 - שיחה 16:08, 28 במרץ 2008 (IDT)
replies: text: :בקשר לשמות הלהקות, התקיימו למיטב זכרוני, דיונים ארוכים בנושא בערכים על הביטלס ועל האבנים המתגלגלות. שים לב שלמרות ששתי הלהקות פעלו באותן שנים ונקראו בישראל בשמות העבריים: החיפושיות והאבנים המתגלגלות, הגיעו שמות הערכים לתוצאה לא אחידה. למיטב זכרוני, השם צריך להקבע לפי השם בו זכתה/זוכה הלהקה לפרסומה בישראל. בשנות השישים והשבעים הייתה נטייה בישראל לתרגם את שמות הלהקות הזרות. קרידנס קלירווטר נודעו בישראל בשם "תחיית קרידנס קלירווטר" והגרייטפול דד מעולם לא זכו להתייחסות בישראל (חוץ מבתוכניות של אורי לוטן ועל כן איש לא נדרש לשמם. כיוון שדם יזע ודמעות הייתה להקה שזכתה לפרסום רב בשנות השבעים אך לא הצליחה לשמר את הפופולריות שלה, פסח עליה תהליך הליעוז של שמות הלהקות שבו הפכו החיפושיות לביטלס והאבנים המתגלגלות הפכו לרולינג סטונס. על כן, צריך לדעתי לדבוק ב"דם יזע ודמעות" עד אשר מישהו יכתוב את הערך ויתחיל הוויכוח מחדש.אודי - שיחה 17:20, 28 במרץ 2008 (IDT)
thread_title:  רשימת הלהקות 

message: בעריכה זו הוחזר משפט שנמחק קודם לכן. לדעתי, המחיקה היא בצדק. נכון שבסרט נראו אירועים של החלקה בבוץ ושל עירום פומבי (בייחוד ברחצה באגם) אבל קשה להסיק מכך שזו הייתה ההתנהגות השלטת או אפילו נרחבת בקרב הקהל. בערך האנגלי לא מצאתי לכך אזכורים. לדעתי, מי שרוצה להשאיר את המשפט הזה צריך לגבות אותו במקור.אודי - שיחה 22:26, 16 באוגוסט 2009 (IDT)
thread_title:  התנהגות הקהל 

message: ע"פ ויקי האנגלית, השם הוא בעקבות החברה היזמית ולא בעקבות מקומו המתוכנן של הפסטיבל. החברה היזמית רצתה להקים אולפן הקלטות באזור וודסטוק ולשם קידום הרעיון והמכירות יזמו פסטיבל. מיקומו המתוכנן הראשון היה מעל ל-100 ק"מ מדרום לוודסטוק ואחר כך הוא עבר לאתר אחר.אודי - שיחה 21:26, 12 במאי 2010 (IDT)
replies: text: לפי אתר העיר וכתבה ב ניו יורק טיימס השם ניתן לפסטיבל על שם העיר. Ranbar - שיחה 21:36, 12 במאי 2010 (IDT)
replies: text: :הקישורים שהבאת לא ממש יכולים לשמש כאסמכתא, אבל ניסיתי לחקור קצת בעזרת ספרים בגוגל books ועולה התמונה כי היזמים אכן רצו לקיים את הפסטיבל בוודסטוק כעדיפות ראשונה אך הרעיון ננטש די מהר ולא הבשיל לידי תכנון אמיתי של ארוע בוודסטוק כפי שאכן קרה באתר בוולקיל שבו היה אמור להתקיים הפסטיבל ונזנח חודש לפני קיומו. כיוון שאינני רואה בכך שגיאה, אחסוך את הוויכוח ושישאר כך.אודי - שיחה 22:48, 12 במאי 2010 (IDT)
thread_title:  מקור השם וודסטוק 

message: כשהערך יהיה ברמת מומלץ, יהיה ניתן להוסיף (בסגנון חלק מהערכים המומלצים שכוללים פרטים רבים שהם טריוויאלים ומיותרים) מידע על מי לא השתתף בפסטיבל. ברמת הפירוט הנוכחית של הערך (שלדעתי היא מספקת בהחלט) המידע הזה מיותר. גם בפסטיבלים אחרים שיש לנו ערך אודותיהם, כמו פסטיבל אלטמונט ופסטיבל האי וייט 1970 (המפורט הרבה יותר) אין לנו פירוט שכזה וטוב שכך. אנחנו עוסקים ב"מה שהיה" ולא במה שהיה יכול להיות אבל לא קרה. ככה זה לגבי ההיסטוריה בכללותה וכך זה צריך להיות בערכים על פסטיבלי מוזיקה.אודי - שיחה 23:25, 19 בפברואר 2011 (IST)
replies: text: מסכים. אין מקום לאזכור אירועים שלא התרחשו בפסטיבל עצמו. עמרי • שיחה 23:28, 19 בפברואר 2011 (IST)
replies: text: : לא מסכים. (וראו את הפתיח שהוספתי בתחילת הפרק בנושא)--כ.אלון - שיחה 14:18, 25 בפברואר 2011 (IST)
replies: text: ::מעבר לכך שלדעתי אין מקום לציון מי שלא השתתף באירוע, כרגע, רבע מהערך עוסק באמנים שלא השתתפו. בעיני זה אבסורד. אולי יבוא מישהו ויאמר משהו בסגנון: "אני מרחיב את מה שאני יודע ולא עלי להשלים את המלאכה", אבל לדעתי יש לנו מחויבות לשמור על האיזון של הערכים מבחינת עיקר וטפל. למיטב ידיעתי, ההשפעה של הפסטיבל הייתה בעיקר תרבותית וחברתית והמוזיקה שיחקה תפקיד משני. במקום לעסוק בעיקר מתעסקים כאן בטריוויה. בעקבות הכללת האמנים שלא השתתפו אפשר גם אולי לעשות רשימה של כל הלוחמים עזי הנפש שלא השתתפו במבצע אנטבה (אם יש כאלו בכלל).אודי - שיחה 17:15, 25 בפברואר 2011 (IST)
replies: text: :::אני מסכים לנקודה שלך אבל לא יכלתי להתעלם מהאמירה התמוהה (בעיני) ש"המוזיקה שיחקה תפקיד משני". סליחה?? הרי הכל סבב סביב המוזיקה, לשם מה באו כל האנשים האלה אם לא כדי לשמוע מוזיקה (ולעסוק בפעילות נוספת שבינו ובינה, כנהוג בפסטיבלים ממין זה). Ranbar - שיחה 16:27, 27 בפברואר 2011 (IST)
בפסטיבלים הללו בסוף שנות ה-60' וראשית ה-70' המוזיקה היתה אמנם או כביכול ה-אירוע עצמו שלשמו נאספו ההמונים, אולם רבים מן האנשים באו למעשה כדי להיפגש עם אחרים בני גילם ולחגוג את זיו העלומים, במפגשים ספונטניים וגם בסקס ובסמים. המוזיקה וודאי לא היתה אירוע משני ושימשה כגורם מחבר, אבל עצם המפגש עצמו והחברויות (קצרות או ארוכות הטווח) שצמחו בצילו, של אותם עשרות ומאות אלפים שהאמינו באותה השקפה ודרך חיים, היה חשוב לא פחות. הנקודה שאודי העלה לא מופרכת לחלוטין, אם כי לא ניתן לומר באופן גורף או נחרץ שהמוזיקה שיחקה פה תפקיד משני, זה היה חיבור של כל האלמנטים שבאו לידי ביטוי באירוע, ולהקשר החברתי-תרבותי של הפסטיבלים היה בהחלט תפקיד לא מבוטל, אולי לא פּחוּת מזה שמילאה המוזיקה Deere&Co - שיחה 21:47, 3 במרץ 2011 (IST)
replies: text: ::::אנו נוהגים תמיד לומר שצריך את הפרספקטיבה ההיסטורית כדי לבחון ארוע. לדעתי, במקרה של פסטיבל וודסטוק - ההיפך הוא הנכון. כדאי לקרוא את הקישור החיצוני של המאמר ב"דבר" שנכתב מספר שבועות אחרי הפסטיבל ולראות מה היה העיקר בפסטיבל. ברבות השנים הפכו את הפסטיבל לארוע מכונן מבחינה מוזיקלית והחלו לעסוק בפרטי פרטים, באיזה שעה האמן ההוא הופיע ואם היו לו בעיות במערכת ההגברה או שלא היו. האם היה תחת השפעת סמים או שלא היה. בקיצור - הדגש עבר מהסתכלות על התופעה החברתית והתרבותית לדגש על טריוויה שקשורה למוזיקה. זו דעתי.אודי - שיחה 21:16, 27 בפברואר 2011 (IST)
קראתי (בעניין רב ובהנאה) את הקישור מ'דבר' ואני מבין בהחלט לאן אודי מכוון. יתכן ויש צדק בדבריו כי רשימת המה שלא היה תופסת כרגע חלק ניכר מן הערך שלא מפותח דיו, ויתכן ובאמת יש מקום להשהות את פרסום רשימת הלא היו למועד מאוחר יותר, כשהערך יצדיק זאת. יחד עם זאת, בהקשר של דבריו של אודי ושל הכתבה מ'דבר' אני לא חושב ש"הדרדרנו" לרמת הרכילות והטפל. אני גם לא אוהב, בלשון המעטה את כל ההתעסקות, שנוצרה וקיימת אגב בעיקר ב-15-20 השנים האחרונות (בערך) בכל מה שאודי הזכיר, אולם רשימה של אמנים שכבר סגרו למעשה (חלקם) להופיע ולא הופיעו לבסוף יכולה, לדעתי, לתת קצת צבע ועניין לערך טוב וממצה. לאחר מחשבה שנייה ולא מועטה אני חושב שיהיה מקום, בעתיד, להוסיף את הרשימה, לאחר שהערך יורחב וישופצר. לדעתי כרגע הערך קצר מדי, לא ממצה ודורש עוד עבודה רבה. עוד פעם, אני ממש לא חושב/רוצה שכל מיני פרטי פרטים שוליים, רכילותיים וטפלים שאין להם מקום באנציקלופדיה יתפסו את מקומם של ההתבוננות והפרספקטיבה האמיתית והרחבה של האירוע, על השפעותיו השונות. Deere&Co - שיחה 22:14, 3 במרץ 2011 (IST)

text: או קיי, אני חושב שירדתי לסוף דעתו של אודי ולשינויים בהקשר ההיסטורי. אגב, Deere&Co זה בגלל ג'ון דיר ? Ranbar - שיחה 22:52, 3 במרץ 2011 (IST)
אכן כן, בגלל החברה ההיא. קשור לעבודה שלי ולא מצאתי שם אחר שיתאר אותי נכונה. Deere&Co - שיחה 23:38, 3 במרץ 2011 (IST)
לפי דעתי כל מידע שיכול לתרום לערך ולהעשיר אותו מבורך. אני גם מתכוון לשדרג את הערך בקרוב כמו שראוי שיהיה לאירוע בעל חשיבות ומשמעות היסטורית במאה ה-20 ובכלל. אני גם חושב שאין כל רע או פסול בטריוויה מעניינת סך הכל שמעשירה ונותנת פרספקטיבה שונה ורעננה מעבר לעובדות היבשות. ובכל זאת, יש משהו בדבריו של אודי, כי בסך הכל הערך עדיין לא מפותח דיו ועדיין חסרים בו אירועים שכן קרו בפסטיבל, אז יתכן ויש מקום להשהות את הוספת ההופעות שלא התקיימו. מצד שני אולי זה דווקא כן מוסיף, אין לי ממש דעה לוחמת בעניין, מה שמקובל על הרוב הוא שיהיה. Deere&Co - שיחה 14:53, 27 בפברואר 2011 (IST)
thread_title:  האמנים שלא השתתפו 

message: מקסים מעניין וממצה 87.69.58.15 11:20, 28 ביולי 2012 (IDT)
thread_title:  משוב מ-28 ביולי 2012 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://digital-edition.israelhayom.co.il/Olive/AM3/Israel/Default.htm?href=ITD%2F2009%2F08%2F17&pageno=31&entity=Ar03102&view=entity
** In פסטיבל וודסטוק on 2013-06-07 15:57:54, 404 Not Found
** In פסטיבל וודסטוק on 2013-06-14 20:06:41, 404 Not Found
** In פסטיבל וודסטוק on 2013-06-17 14:54:18, 404 Not Found
--Matanyabot - שיחה 17:54, 17 ביוני 2013 (IDT)
thread_title:  קישור שבור 

message: מעולה! 80.230.13.162 03:09, 7 באוגוסט 2019 (IDT)
thread_title:  מעולה 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.kan.org.il/podcast/program.aspx/?progId=2117 נמצא כקישור שבור. מומלץ להוסיף https://web.archive.org/web/20200215112708/https://www.kan.org.il/podcast/program.aspx/?progid=2117 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 21:56, 31 באוקטובר 2022 (IST)
thread_title:  נמצאו קישורים חיצוניים שצריכים תיקון (אוקטובר 2022)